钦定古今图书集成/理学汇编/学行典/第215卷 > 花和仔
## 钦定古今图书集成/理学汇编/学行典/第215卷 > 花和仔

按《广信府志》：“花和仔，铅山县五十五都。花三十之子。
其所居曰燕坂。崇祯十四年六月一日，贼兵搜山，花三十挈家避于火烧桥。贼随至，和仔之母姚氏为所
执，奋掷求死。贼拟抽刀，和仔直前抱贼，并按其刀，刀
出仅半环，屈不得拔。旁贼竞起，砍杀之，氏亦被害。时
和仔年止十八岁，乡里至今称之。”